b"\n_START_ARTICLE_\nGiro d'It\xc3\xa0lia de 1949\n_START_SECTION_\nHist\xc3\xb2ria\n_START_PARAGRAPH_\nEn aquesta edici\xc3\xb3 el Giro d'It\xc3\xa0lia torna a terres sicilianes despr\xc3\xa9s que visit\xc3\xa9s l'illa el 1930. El recorregut ser\xc3\xa0 ascendent per tota la pen\xc3\xadnsula It\xc3\xa0lica i far\xc3\xa0 una breu entrada a Fran\xc3\xa7a durant la 17a etapa._NEWLINE_Fausto Coppi aconsegu\xc3\xad la tercera vict\xc3\xb2ria al Giro d'It\xc3\xa0lia, despr\xc3\xa9s de les aconseguides el 1940 i 1947. Coppi va cimentar la vict\xc3\xb2ria en la dissetena etapa, entre Cuneo i Pinerolo, en qu\xc3\xa8 va protagonitzar una fuga llegend\xc3\xa0ria de 190\xc2\xa0km, arribant en solitari a Pinerolo amb quasi 12' sobre el segon de l'etapa Gino Bartali i m\xc3\xa9s de 19' sobre el tercer, Alfredo Martini, despr\xc3\xa9s de superar cinc colossos alpins: la Madeleine, el Vars, l'Izoard, Montgen\xc3\xa8vre i Sestriere._NEWLINE_Aquell mateix any, Coppi seria el primer ciclista en aconseguit fer el doblet Giro-Tour, en guanyar el Tour de Fran\xc3\xa7a."